Publication: Magyar Közlöny
Issue: MK-2008-177 (Year: 2008, Number: 177)
Era: 2004-2010
Section: 2. számú melléklet a 34/2008. (XII. 12.) OKM rendelethez
Paragraph Index: 1589

3. A geoszférák földrajza A kőzetburok Tájékozódás a földtörténeti időegységekben és főbb eseményeikben. A környezeti feltételek változásának hatása a felszín és az élővilág fejlődésére. A földtörténeti kormeghatározás néhány elve. Égitestünk gömbhéjas szerkezete, a geoszférák közötti kapcsolatok. A kőzetlemezek és mozgásuk következményei. A Föld nagyszerkezeti egységei. A lemeztektonikai folyamatok szerkezeti következményei, összefüggései az ásványkincsek elhelyezkedésével. A belső és külső erők felszínformáló szerepe, a felszínformák. A leggyakoribb ásványok és kőzetek felismerése, gazdasági hasznosíthatóságuk. A kőzetek anyagainak körforgása. A levegőburok A légkör szerkezete, anyagi felépítése és annak változásai. A légkörben lezajló folyamatok és törvényszerűségeik, az éghajlati elemek közötti kölcsönhatások. Az időjárási elemek szerepe a felszínformálódásban. Az időjárási elemekkel kapcsolatos számítási feladatok megoldása. Az időjárás-jelentések értelmezése, a változások okainak magyarázata. Az időjárásváltozások biológiai hatásai. A legfőbb felhőtípusok összefüggései az időjárási jelenségekkel. Az általános légkörzés vízszintes és függőleges összetevőinek kapcsolata. A légkör egységes rendszerként való működése. A légkör szennyeződésének okai és a szennyezettség következményei. A vízburok A vízburok tagolódása és a víz körforgása. A vízkörzés és a légkörzés kapcsolata. Az óceánok és a tengerek földrajzi jellemzői, természeti erőforrásai, gazdasági jelentőségük. A felszíni és felszín alatti víztípusok, kialakulásuk, hasznosíthatóságuk lehetőségei. A vízgazdálkodás főbb tevékenységei. A vízellátás és a vízszennyezés helyi, illetve az egész bolygóra kiható problémái, természeti és társadalmi-gazdasági következményei, megoldási lehetőségek. A víz és a jég felszínformáló tevékenysége. 2008/177. szám A talaj A talaj keletkezése. A talaj gazdasági jelentősége, a talajpusztulás okai és következményei. A geoszférák kölcsönhatásai A geoszférák közötti összefüggések bemutatása példák segítségével. A geoszférák legfőbb környezeti problémáinak társadalmi-gazdasági és szemléleti okai. Következményeinek, megelőzési és megoldási lehetőségeinek bemutatása példák alapján

Source: https://magyarkozlony.hu/hivatalos-lapok/afec8bc05c7aa5bab86c470fb66432583c3a43c8/dokumentumok/ac8461939444793e41b3f48d2a919c12b6366309/letoltes